सुषमा स्वराज ने कहा कि पंडित जवाहर लाल नेहरू से लेकर डॉक्टर मनमोहन सिंह की सरकार तक आपने यह कभी नहीं देखा होगा कि भारतीय प्रधानमंत्री विदेश में अप्रवासी भारतीयों को रैली में संबोधित करते हो। सुषमा स्वराज के कजाकिस्तान दौरे के बारे में विदेश मंत्रालय के प्रवक्ता रवीश कुमार ने ट्वीट करके बताया कि विदेश मंत्री ने अस्ताना में भारतीय समुदाय के लोगों से मुलाकात की है, इस दौरान उन्होंने कहा कि अस्ताना दुनिया की सबसे ठंडी राजधानियों में शुमार है, लेकिन कजाकिस्तान के लोगों के स्वागत में पूरी गर्मजोशी है, जोकि इस ठंड को बिल्कुल भी महसूस नहीं होने देती है।